Ego Guillermus miseratione diuina lingonensis episcopus præsentes litteras inspecturis notum facio quod Guido dominus Tilicastri laude et assensu Guillermæ uxoris suæ et ministralium bosci qui sui sunt uidelicet Petri et Humberti de Verones et Petri de Borberayn dedit et concessit in perpetuam elemosinam beatæ Mariæ et fratribus Domus Dei de Tilicastro plenarium usuarium in nemore iacente de Velort ita quod uendere uel dare eis non licebit et in nemore stante retortam et flaellum et omnia quæ ad charucham et ad bigam reparandam necessaria fuerint si eundo uel redeundo de bosco frangi contigerit et ut hoc firmius obseruetur. In huius rei testimonium præsenti paginæ sigillum meum apposui. Actum anno domini m° cc° XII°.